Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 232

5. táblázat: Sablontípusok Típus Leírás Egyéb Redővég Redők kettéválása 6.1.2 Minutiaelhelyezés és -típus Az ANSI INCITS 378-2004 szabványnak megfelelő minutiasablonok esetén a jelenlegi INCITS 378- 2004 szabványt továbbfejlesztő alábbi eljárást kell alkalmazni az egyedi minutiák elhelyezésének (helyzetének és szögirányának) meghatározására. Egy redővéget jelölő minutia helyzete vagy elhelyezkedése a közvetlenül a redővég előtt lévő völgyterület középső bordázatának kettéválási pontja kell, hogy legyen. Ha a völgyterület három szárát egy-egy pixel szélességű bordázattá csökkentenénk, a metszéspont lenne a minutia elhelyezkedése. Hasonlóan, egy kettéválás minutiája a redő középső bordázatának kettéválási pontján helyezkedik el. Ha a völgyterület három szárát egy-egy pixel szélességű bordázattá csökkentenénk, a három szár metszéspontja lenne a minutia elhelyezkedése. Miután minden redővéget kettéválásokká alakítottak át, az ujjnyomat-kép minden minutiáját kettéválásokként jelölik. Minden minutia három szára metszetének X és Y pixelkoordinátáját közvetlenül lehet megformázni. A minutia irányát minden bordázat-kettéválásból meg lehet határozni. Minden bordázat-kettéválás három szárát meg kell vizsgálni, és minden szár végpontját meg kell határozni. A 6.1.2 ábra a szár végződésének meghatározásához használt módszereket foglalja össze, egy 500 ppi-s szkennelési felbontást alapul véve. A végződést az elsőként bekövetkező esemény alapján határozzák meg. A pixelek száma egy 500 ppi-s szkennelési felbontást vesz alapul. Eltérő szkennelési felbontások eltérő pixelszámot eredményeznek. • 0,064 inch távolság (a 32. pixel) • A 0,02 inch és 0,064 inch távolságok (10-32. pixelek) közt előforduló bordázatszár vége; a rövidebb szárakat nem használják • 0,064 inch távolságon belül (a 32. pixel előtt) egy második kettéválás található 2007/147/II. szám 6.1.2 ábra A minutiák szöge három, a kettéválási pontból induló és minden szár végéig húzódó virtuális sugár szerkesztésével határozható meg. A sugarak által befogott szögek legkisebbikének felezője jelöli a minutia irányát. 6.1.3 Koordinátarendszer Az ujjnyomat minutiáinak kifejezéséhez a Descartes-féle koordinátarendszert kell használni. A minutiák elhelyezkedését x és y koordinátáik jelölik. A koordinátarendszer origója az eredeti kép bal felső sarka, ahonnan x jobbra, y pedig lefelé növekszik. A minutia x és y koordinátáit egyaránt az origótól számított pixelegységben kell kifejezni. Megjegyzendő, hogy az origó elhelyezkedése és a mértékegységek nem állnak összhangban az ANSI/NIST-ITL 1-2000-ben leírt 9. típus definícióival. 6.1.4 Minutiák iránya A szögeket szokványos matematikai formában, jobbra 0 fokban, az óramutató járásával ellentétes szögnövekedéssel fejezik ki. Redővégnél a mért szögek a redő irányába visszafelé, kettéválásánál a völgy közepe felé irányulnak. Ez az ANSI/NIST-ITL 1-2000-ben leírt 9. típus definícióiban rögzített szögmegállapodáshoz képest 180 fokos eltérést jelent. 6.2 A 9. típusú logikai rekord INCITS-378 formátumának mezői A 9. típusú rekordok minden mezőjét ASCII-szövegként kell rögzíteni. Ebben a mezőcímkézett rekordban nem megengedettek a bináris mezők. 6.2.1 9.001 mező: a logikai rekord hossza (LEN) Ez a kötelező ASCII mező tartalmazza ezen logikai rekord hosszát, és meghatározza a bájtok teljes számát, beleértve a rekordban lévő minden mező összes karakterét. 2007/147/II. szám 6.2.2 9.002 mező: képkijelölési karakter (IDC) Ez a kötelező kétbájtos mező a minutiák adatainak beazonosítására és elhelyezésére szolgál. Az ebben a mezőben lévő IDC meg kell, hogy egyezzen az 1. típusú rekord fájltartalom-mezőjében lévő IDC-vel. 6.2.3 9.003 mező: nyomattípus (IMP) Ez a kötelező egybájtos mező írja le az ujjnyomatkép-információ beszerzésének módját. A 3.1 táblázatból kiválasztott megfelelő kód ASCII értékét kell ebbe a mezőbe bevinni, a nyomattípus megjelölésére. 6.2.4 9.004 mező: minutia-formátum (FMT) Ez a mező egy ”U”-t tartalmaz, annak jelölésére, hogy a minutiákat az M1-378 szabvány szerint formázták. Bár az információkat lehet az M1-378 szabvány szerint kódolni, a 9. típusú rekord minden adatmezője ASCII szövegmező kell, hogy maradjon. 6.2.5 9.126 mező: CBEFF információ Ez a mező három információs egységet tartalmaz. Az első információs egység a „27”(0x1B) értéket tartalmazza. Ez a Nemzetközi Biometrikai Ipari Társaság (International Biometric Industry Association – IBIA) által az INCITS M1 Technikai Bizottságába kijelölt CBEFF-formátumtulajdonos azonosítója. Az <US> karakter választja el ezt az egységet a CBEFF-formátumtípustól, ami az „513” (0x0201) értéket kapja, annak jelölésére, hogy ez a rekord csak az elhelyezkedésre és a szögirányra vonatkozó adatot tartalmaz, és semmilyen kiterjesztett adatblokkra (Extended Data Block) vonatkozót. Az <US> karakter választja el ezt az egységet a CBEFF-termékazonosítótól (PID), amely a kódoló berendezés „tulajdonosát’ azonosítja. Az eladó állapítja meg ennek értékét. Az IBIA honlapjáról (www.ibia.org) tudható meg, amennyiben ott szerepel. 6.2.6 9.127 mező: a képrögzítő berendezés azonosítója Ez a mező két, egymástól az <US> karakterrel elválasztott információs egységet tartalmaz. Az elsőben „APPF” kell, hogy szerepeljen, ha a kép beszerzésére eredetileg használt berendezés tanúsítottan megfelel a CJIS-RS-0010, az amerikai Szövetségi Nyomozóiroda (FBI) elektronikus ujjnyomat-átadási specifikációja F Függelékének (IAFIS képminőség-specifikáció, 1999. január 29.). Ha a berendezés nem felelt meg ennek, a mező értéke „NONE” lesz. A második információs egységnek kell tartalmaznia a képrögzítő berendezés azonosítóját, amely a képrögzítő berendezés egy eladó által kijelölt termékszáma. A „0” érték azt jelöli, hogy a képrögzítő berendezés azonosítója ismeretlen. 6.2.7 9.128 mező: vízszintes sorhosszúság (HLL) Ez a kötelező ASCII mező jelöli az átadott kép egyetlen vízszintes sorában lévő pixelek számát. A maximális vízszintes sorhosszúság 65534 pixel. 2007/147/II. szám 6.2.8 9.129 mező: függőleges sorhosszúság (VLL) Ez a kötelező ASCII mező jelöli az átadott képben lévő vízszintes sorok számát. A maximális függőleges sorhosszúság 65534 pixel. 6.2.9 9.130 mező: skálaegységek (SLC) Ez a kötelező ASCII mező jelöli a képfeldolgozási frekvencia (pixelsűrűség) leírására használt egységeket. A mezőben lévő „1”-es a pixel/inch, a „2”-es pedig a pixel/cm. A „0” azt jelöli, hogy nincs megadva skála. Ebben az esetben a HPS/VPS arány adja meg a pixelarányt. 6.2.10 9.131 mező: vízszintes pixelskála (HPS) Ez a kötelező ASCII mező jelöli a vízszintes irányban használt egészszámú pixelsűrűséget, feltéve, hogy az SLC tartalma „1” vagy „2”. Ellenkező esetben a pixel-oldalarány vízszintes komponensét jelöli. 6.2.11 9.132 mező: függőleges pixelskála (VPS) Ez a kötelező ASCII mező jelöli a függőleges irányban használt egészszámú pixelsűrűséget, feltéve, hogy az SLC tartalma „1” vagy „2”. Ellenkező esetben a pixel-oldalarány függőleges komponensét jelöli. 6.2.12 9.133 mező: ujjnézet Ez a kötelező mező az ezen rekordban lévő adatokhoz társított ujj nézetszámát jelöli. A nézetszám „0”-val kezdődik, és egyesével nő „15”-ig. 6.2.13 9.134 mező: ujjpozíció (FGP) Ez a mező tartalmazza az ebben a 9. típusú rekordban lévő információt megalapozó ujjpozíciót jelölő kódot. Az ujj vagy a tenyér pozícióját a 3.2 táblázatban leírt, 1 és 10 közötti kódok, illetve a 6.3 táblázat megfelelő tenyérkódjai jelölik. 6.2.14 9.135 mező: ujjminőség Ez a mező tartalmazza az összes ujjminutia-adat minőségét, értéke 0 és 100 között lehet. A szám az ujjrekord minőségének átlagos kifejezése, az eredeti kép, a minutia-kivonat és bármely további, a minutiarekordra ható művelet minőségét jelöli. 6.2.15 9.136 mező: minutiák száma Ez a kötelező mező az ebben a rekordban lévő minutiák számát jelöli. 6.2.16 9.137 mező: ujjminutiák adatai Ebben a kötelező mezőben hat információs egység van, amelyeket az <US> karakter választ el egymástól. Több almezőből áll, amelyek mindegyike egyetlen minutia részleteit tartalmazza. A 2007/147/II. szám minutia-almezők teljes száma meg kell, hogy egyezzen a 136-os mezőben található számmal. Az első információs egység a minutia indexszáma, amelyet „21”-gyel kell kezdeni, és „1”-gyel növelni az ujjnyomatban lévő minden további minutiánál. A második és a harmadik információs egység a minutia pixelegységekben kifejezett ’x’ és ’y’ koordinátája. A negyedik információs egység a minutiák kétfokos egységekben mért szöge. Ez a nemnegatív érték 0 és 179 közt lehet. Az ötödik információs egység a minutia típusa. A „0” érték az „EGYÉB” típusú minutiát, az „1” a redővéget, a „2” pedig a redő-kettáválást jelöli. A hatodik információs egység az egyes minutiák minőségét jelöli. Ez az érték 1-től (minimális) 100-ig (maximális) terjedhet. A „0” érték azt jelöli, hogy nem áll rendelkezésre minőségérték. Minden almezőt az <RS> szeparátorkarakter választ el a következőtől. 6.2.17 9.138 mező: redők számára vonatkozó információ Ez a mező almezők sorozatából áll, amelyek mindegyike három információs egységet tartalmaz. Az első almező első információs egysége a redők számának megállapítására használt módszert jelöli. A „0” azt jelöli, hogy nem lehet megállapítani a redők számának megállapítására használt módszert, sem pedig sorrendjüket a rekordon belül. Az „1” azt jelöli, hogy minden központi minutiában a redők számát a legközelebbi szomszédos minutiába négy kvadránsban dolgozták fel, és minden központi minutia redőszáma egyben van felsorolva. A „2” azt jelöli, hogy minden központi minutiában a redők számát a legközelebbi szomszédos minutiába nyolc oktánsban dolgozták fel, és minden központi minutia redőszáma egyben van felsorolva. Az első almező fennmaradó két információs egysége egyaránt „0”-t tartalmaz. Az információs egységeket az <US> szeparátorkarakterrel kell elválasztani egymástól. A további almezők első információs egysége a központi minutia indexszámát, második információs egysége a szomszédos minutiák indexszámát, harmadik információs egysége pedig az egymást keresztező redők számát tartalmazza. Az almezőket az <RS> szeparátorkarakterrel kell elválasztani egymástól. 6.2.18 9.139 mező: maginformáció Ez a mező minden, az eredeti képen jelen lévő maghoz rendelt egy-egy almezőből áll. Mindegyik almező három információs egységből áll. Az első két egység a pixelegységekben kifejezett ’x’ és ’y’ koordináta-pozíciókat tartalmazza. A harmadik információs egység a mag 2 fokos egységekben mért szögét tartalmazza. Ez a nemnegatív érték 0 és 179 közt lehet. Több mag esetén az <RS> szeparátorkarakter választja el őket. 6.2.19 9.140 mező: deltainformáció Ez a mező minden, az eredeti képen jelen lévő deltához rendelt egy-egy almezőből áll. Mindegyik almező három információs egységből áll. Az első két egység a pixelegységekben kifejezett ’x’ és ’y’ koordináta-pozíciókat tartalmazza. A harmadik információs egység a delta 2 fokos egységekben mért szögét tartalmazza. Ez a nemnegatív érték 0 és 179 közt lehet. Több mag esetén az <RS> szeparátorkarakter választja el őket. 2007/147/II. szám

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes